《探芳信 湖上探梅，追忆君莲，用草窗韵》
清代·赵我佩

趁清昼。好岭上探芳，堤边载酒。只玉波无恙，青山尚依旧。

东风只得词人面，笑比梅花瘦。怕重来、软绿成阴，乱红飞甃。

何处笛声骤。正梦醒乌蓬，泪凝螺岫。湖水湖烟，相看断肠否。

剧怜冢畔香魂杳，往事空回首。感流光、又见春归细柳。

作者简介：赵我佩，字君兰，仁和人，赵庆熺女，□砺轩室。